གཅིགལྡེབས་རིས་ཞེས་པའི་ཐ་སྙད་ཇི་ལྟར་བྱུང་ཚུལ།ལྡེབས་རིས་ནི་གྱང་ལྡེབས་སམ་ཤིང་བཟོས་གྱང་ཚབ་སོགས་ཀྱི་སྟེང་རི་མོའི་ནང་དོན་གང་རུང་ཞིག་ཚོན་ཁྲའམ།ཚོན་གཉིས་མ་སོགས་རི་མོའི་འབྲི་ཐབས་སྣ་ཚོགས་སྤྱད་དེ་བྲིས་པའི་རི་མོའི་རིགས་ལ་ཟེར་ཞིང་།དེ་ནི་བྱ་བའི་ཡུལ་གྱང་ལྡེབས་སུ་བྱ་བ་རི་མོའི་ལས་བྱས་པ་ལ་བརྟེན་ནས་ལྡེབས་རིས་ཞེས་རྗེས་གྲུབ་ཏུ་ཐོགས་པ་ཞིག་ཡིན།འདི་ལྟ་བུའི་རི་མོ་འབྲི་ཚུལ་ནི་འཛམ་གླིང་གི་ཡུལ་གྲུ་མང་པོར་དར་ཡོད་མོད།རང་རེའི་བོད་ཀྱི་ལྡེབས་རིས་ལྟ་བུའི་ལག་རྩལ་དང་།བརྗོད་བྱ།རྒྱུ་ཆ།བེད་སྤྱོད།ཁྱབ་ཁོངས་སོགས་གང་ཐད་ལ་བོད་མི་རིགས་ཀྱི་དམིགས་བསལ་རིག་གནས་ཀྱི་ཁྱད་ཆོས་མང་པོ་ལྡན་ཡོད་པ་ནི་ཀུན་གྱིས་མཁྱེན་ཆོས་ལྟར་ལགས།